
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Mestský súd Bratislava II 5Pc/31/2025 1225201896 26. 01. 2026 Mgr. Tomáš Kelner ECLI:SK:MSBA2:2026:1225201896.2
Uznesenie Mestský súd Bratislava II sudcom Mgr. Tomášom Kelnerom v rodinnoprávnej veci navrhovateľa povinného: H. L., narodený XX.XX.XXXX, bytom S. 4, F., proti oprávnenej: W. L., narodená XX.XX.XXXX, bytom U. XX, F., o návrhu na zrušenie vyživovacej povinnosti na plnoletú osobu, takto rozhodol: Súd schvaľuje sa súdny zmier v nasledovnom znení: Vyživovacia povinnosť povinného otca uložená uznesením Mestského súdu Bratislava II č. k. 37Pc/24/2024-136 25.7.2024 vo výške 240 eur mesačne sa zrušuje ku dňu 20.1.2026. Povinný sa zaväzuje uhradiť trovy konania vo výške 486,88 eur k rukám právneho zástupcu oprávnenej v troch pravidelných mesačných splátkach, pričom prvú splátku sa zaväzuje uhradiť do 18.3.2026, s tým, že omeškanie čo i len jedinej splátky má za následok splatnosť celého plnenia. odôvodnenie: 1 Návrhom zo dňa 16.6.2025 sa povinný otec domáhal zrušenia vyživovacej povinnosti k oprávnenej plnoletej dcére, ktorú sa zaviazal uhrádzať na základe uznesenia Mestského súdu Bratislava II č. k. 37Pc/24/2024-136 zo dňa 25.7.2024 vo výške 240 eur. Oprávnená s návrhom na zrušenie vyživovacej nesúhlasila, pričom uviedla, že je študentka a sa sústavne pripravuje na povolanie. 2 Na pojednávaní dňa 26.1.2026 oprávnená predložila potvrdenie o skončení vysokej školy, vykonaním štátnej skúšky ku dňu 20.1.2026. Na tomto pojednávaní zároveň účastníci uzatvorili súdny zmier, ktorým sa dohodli o zrušení vyživovacej povinnosti ku dňu 20.1.2026, vrátane dohody o náhrade trov konania. 3 V priebehu konania účastníci - povinný a oprávnená, prejavili zhodnú vôľu vec vyriešiť zmierom a dohodli sa na zrušení vyživovacej povinnosti povinného voči oprávnenej ku dňu skončenia jej vysokoškolského štúdia, t. j. ku dňu 20.1.2026. Súčasťou zmieru bola aj dohoda účastníkov o náhrade trov konania. Podľa § 148 ods. 1 Civilného sporového poriadku môžu žalobca a žalovaný uzavrieť zmier, pričom súd sa má o uzavretie zmieru vždy pokúsiť. Keďže účastníci konania dospeli k dohode, ktorá vyjadruje ich slobodnú a vážnu vôľu, súd preskúmal uzavretý zmier z hľadiska jeho súladu so všeobecne záväznými právnymi predpismi. Súd dospel k záveru, že uzavretý zmier nie je v rozpore so zákonom ani s dobrými mravmi. Dohoda účastníkov o zrušení vyživovacej povinnosti ku dňu skončenia vysokoškolského štúdia oprávnenej zohľadňuje zmenu pomerov na strane oprávnenej, ako aj účel vyživovacej povinnosti voči plnoletému dieťaťu. Rovnako dohoda o trovách konania je výsledkom autonómnej vôle účastníkov a neodporuje kogentným ustanoveniam právnych predpisov. Keďže neboli zistené dôvody na postup podľa § 148 ods. 2 Civilného sporového poriadku, súd uzavretý zmier schválil. Poučenie: Proti tomuto uzneseniu odvolanie nie je prípustné.
Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na výkon rozhodnutia podľa osobitného predpisu.

